UĞURLA HƏLL EDİLMİŞ BƏZİ MÜRACİƏTLƏR

Bakı mərkəzi üzrə
Nikah qeydə alındı – Vətəndaş şikayət edirdi ki, xarici ölkədən olan vətəndaş ilə nikah qeydə alınmır. Təşkilatın müraciətindən sonra nikah qeydə alındı.
Nəqliyyat vasitəsi qeydiyyata alındı – Vətəndaş nəqliyyat vasitəsinin qeydiyyata alınmadığından şikayətlənirdi. Daxil olunmuş məktuba əsasən vətəndaşın nəqliyyat vasitəsi qeydiyyata alındı.

Pensiya yenidən hesablandı – Vətəndaşın şikayəti onun üçün müharibə əlili kimi pensiyasının hesablanmamasından idi. Təşkilatın müraciətindən sonra yeni pensiya hesablandı və müvafiq sənədlər toplanılır.
Qanunsuz tikililər dağıdılır – Vətəndaş qanunsuz tikililərdən şikayət edirdi ki, Təşkilatın müraciətindən sonra həmin tikililərin tikilməsini dayandırılıb və dağıdılma prosesi başlanılır.
Təhlükəsizlik normalarına riayət olunmasına dair əmr verildi - Vətəndaş tikinti zamanı təhlükəsizlik normalara riayət olunmamasından şikayətlənirdi. Nəticə etibarı ilə tikindi işlərində qüsurlar aşkarlandı və təhlükəsizlik normalarına riayət olunmasına dair əmr verildi.
Gəncə mərkəzi üzrə
Ünvanlı sosial yardım verildi – Müraciətçi ərizəsində bildirir ki, ünvanlı sosial yardım almaq üçün müraciət etmişdir və şöbənin əməkdaşı vətəndaşın həmin yardımın yüksək məbləğdə alması üçün rüşvət tələb etmişdir. Mərkəzim müdaxiləsindən sonra vətəndaş müvafiq sənədləri təqdim edərək ünvanlı sosial yardım alınmasına nail olmuşdur.

Əməliyyat təmənnasız keçirilmişdir – Müraciətçi bildirmişdir ki, həyat yoldaşını həkim müayinə edərkən uşağın təbii yolla doğulmasının mümkün olmadığını və əməliyyatla mümkün olması üçün guya lazımı dərmanların alınması üçün rüşvət tələb etmişdir. Təşkilatın müdaxiləsindən sonra müraciətçinin aldığı dərmanlar geri qaytarılmış və heç bir məbləğ ödənilmədən əməliyyat keçirilmişdir. 

Sürücülük vəsiqəsi verildi – Müraciətçi ofisə müraciət edərək bildirdi ki, yol qaydalarını pozduğu ucun Yol polisi tərəfindən sürücülük vəsiqəsi alınmış və 60 manat rüşvət tələb olunmuşdur. Mərkəzin müdaxiləsindən sonra müraciətçi qanuni cəriməni ödəyərək, vəsiqəni almağa nail olmuşdur. 

Vəsiqənin verilməsi təmin olunmuşdur – Müraciətçi bildirir ki, o veteran vəsiqəsinin yeniləşdirilməsi üçün köhnə vəsiqəni komissarlığa təqdim etmişdir. Müraciətçiyə yeni vəsiqənin verilməsi üçün ondan 300 manat tələb olunmuşdur. Mərkəzin müdaxiləsindən sonra müraciətçiyə veteran vəsiqəsi verilmişdir.
Lənkəran mərkəzi üzrə
Arayış təqdim olundu – Vətəndaşın şikayətinə əsasən cəzaçəkmə müəssisəsindən yoldaşının həbsdə olduğunu təsdiq edən  arayışı ala bilməməsindən ibarət idi. Daxil olmuş məktuba əsasən arayış vətəndaşa təqdim olundu.

Vətəndaşın evinə qaz çəkildi – Vətəndaşın evlərinə qaz çəkilməsi üçün müraciətə baxılmamasından şikayəti daxil olmuşdur. Azəriqazdan daxil olmuş cavaba əsasən vətəndaşın evinə qaz çəkilişi başa çatdı.

Müraciəti müsbət həll olundu – Vətəndaş xəstəliklə bağlı pensiyaya çıxa bilməməsindən şikayətlənirdi. DSMF-dən aldığımız rəsmi məktuba əsasən vətəndaşın müraciəti müsbət həll olundu.
Əmək haqqı ödənildi – Vətəndaş İşlədiyi Mühafizə Xidmətindən İki aylı əmək haqqını dolayı yolla gecikdirib onu süründürməçiliyindən şikayət vermişdir. Nəticə etibarı ilə vətəndaşın əmək haqqısı ödənildi.

Məsələ müsbət həll olundu – Vətəndaşın oğlunun sıradankənar vəzifəyə təyin olunması ilə bağlı müraciətlərə baxılmamasından N Saylı Hərbi Hissədən şikayətlənirdi. Daxil olan məktubun cavabına əsasən məsələ ilə bağlı müsbət qərar qəbul olunub.
Quba mərkəzi üzrə

Doğum haqqında şəhadətnamə verildi – Yeni doğulan uşaq üçün doğum haqqında şəhadətnamənin verilməsi üçün VVAQ Quba şöbəsinin pul tələbinə dair şikayət daxil olmuşdur. Mərkəzin müraciətin nəticəsi olaraq, vətəndaşa şəxsən müraciət edilərək, VVAQ şöbəsinə çağırıldığını və təmənnasız olaraq sənədin verildiyi bildirib.

Sənədlər təqdim edildi – Vətəndaşın şikayətinə əsasən, Quba şəhər Bələdiyyəsi Torpağa alqı-satqı müqaviləsinin və planın verilməsi üçün rüşvət istəmişdir. Mərkəzin müdaxiləsindən sonra vətəndaşa sənədlərin təqdim edildiyi  bildirilir.

Vətəndaşa rəsmi cavab verildi – Vətəndaş Qusar Rayon Prokurorluğun şikayətinə baxılmaması və cavablandırılmamasından şikayət edirdi. Təşkilatın müraciətindən sonra daxil olmuş məktubda vətəndaşa rəsmi cavab verildiyi bildirilib.

Sənəd təsdiqləndi – Quba Dövlət Notariusundan artıq ödəmə tələbinə dair şikayət daxil olmuşdur. Təşkilatın göndərdiyi məktuba cavab olaraq, sənədin təsdiqlənməsi üçün rüsumu ödənildiyi halda notariat hərəkəti ediləcəyi bildirilir. Müraciətçi şəxsən ofisə gələrək sənədi aldığını bildirib.

Məlumat əldə olundu – Qusar rayon vətəndaşın şikayəti təqaüdün düzgün hesablanmaması və bu barədə Qusar rayon DSMF-dan məlumat əldə edə bilməməsindən ibarət idi. Daxil olmuş məktubda Qanunvericiliyə istinad edilərək pensiyanın dərəcələri göstərilib və vətəndaşın hüquqları anlaşılan şəkildə izah olunub.

Sənəd dəyişdirilib – Vətəndaşın narazılığı Xaçmaz r-n 2-saylı RQİB tərəfindən sürücülük vəsiqəsinin deyişdirilməsi üçün ödəmə tələbindən ibarət idi. Nəticə etibarı ilə vətəndaş şəxsən müraciət edərək sənədin dəyişdirildiyini bildirib.

Məsələ həll olundu – Vətəndaş Azərenerji tərəfindən qanunsuz ödəmə tələbindən şikayət edirdi. Təşkilatın müraciətindən sonra vətəndaş şəxsən müraciət edərək məsələnin həll olunduğunu bildirib.

Şəki mərkəzi üzrə
Fərqlənmə nişanı verildi – Avtomobil nəqliyyatı vasitəsi ilə yük daşımalarını həyata keçirən sahibkarlıq fəaliyyəti ilə məşğul olan vətəndaş fərqlənmə nişanının verilmədiyinə şikayət edirdi. Təşkilatın müraciətindən sonra məsələ həllini tapdı.

Su xəttin çəkilməsi nəzərdə tutulub – Vətəndaşın yaşayış ərazisinin su ilə təmin edilməməsinə dair “Şəki Su-Kanal” törəmə açıq səhmdar cəmiyyətinə qarşı şikayətlə müraciət etmişdir. Daxil olmuş məktuba əsasən ilin axırına həmin əraziyə su xəttinin çəkilməsi həyata keçiriləcəkdir.

� Burada yalnız uğurla həll edilmiş işlərin yalnız bəziləri qeyd olunub. Uğurlu işlərin tam siyahısını əldə etmək üçün 418 11 09 və ya 596 20 38 telefon nömrələri ilə “Şəffaflıq Azərbaycan” İB-yi ilə əlaqə saxlaya bilərsiniz.





